Lav et referat af nedenstående tekst:

Tekst:
Mogens Grønqvist cykler på arbejde, og det har han gjort i de 40 år han har arbejdet som bademester. Vel og mærke på den samme cykel. - Jeg fik den i konfirmationsgave i oktober 1962, og den har fulgt mig trofast lige siden, siger bademester Mogens Grønqvist til TV2/NORD. Lige siden svømmehallen stod færdig i 1972, har det været Mogens Grønqvist der har holdt styr på klor og ph-værdier i vandet. - Ind imellem har jeg haft lyst til at lave noget andet, men det er ikke blevet til noget. Og når man trives godt så bliver man jo hængende og så går tiden jo. Det ene år tager det andet og pludselig er der gået 40 år, siger bademester Mogens Grønqvist til TV2/NORD. Rollen som bademester har flere gange bragt ham på kant med nogle af byens unge, uden at nogle af partnerne bærer nag i dag. - Jeg har sendt mange hjem fra svømmehallen - det har jeg. Men de er som regel kommet igen, også mens de var unge. Nu kommer de med deres børn, og for nylig mødte jeg en, som spurgte "er du her endnu?", og ja - det var jeg jo, siger bademester Mogens Grønqvist til TV2/NORD.

Referat:
Fjerritslev svømmehal fylder i dag 40 år. I alle årene har det været den samme bademester, der har passet bassinet.